Diari Oficial de la Generalitat Valenciana


Sumari del DOGV 8552, del 21-05-2019 (2019/4928)

RESOLUCIÓ de 13 de maig de 2019, del director general de Relacions amb les Corts, per la qual es publica el Conveni marc entre Ciutat de les Arts i les Ciències, SAU, i el Planetari de Castelló de la Plana per al foment de la divulgació científica en general.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8552

Data del DOGV
:   21-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4928


Data del document
:   13-05-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de maig de 2019, del director general de Relacions amb les Corts, per la qual es publica el Conveni marc entre Ciutat de les Arts i les Ciències, SAU, i el Planetari de Castelló de la Plana per al foment de la divulgació científica en general.  
 [2019/4928]  
Ciutat de les Arts i les Ciències, SAU, i el Planetari de Castelló de la Plana han subscrit, prèvia tramitació reglamentària, el dia 3 de maig de 2019, el Conveni marc per al foment de la divulgació científica en general, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de convenis de la Generalitat amb data 13 de maig de 2019 i número 345/2019, és procedent la publicació en el Diari Oficial de la Generalitat Valenciana del conveni marc esmentat, que figura annex a aquesta resolució.  
  
València, 13 de maig de 2019.- El director general de Relacions amb les Corts: Antonio Torres Salvador.  
  
Conveni marc de col·laboració entre el Planetari de Castelló i la Ciutat de les Arts i les Ciències, SA, per al foment de la divulgació científica en general  
  
Castelló de la Plana, 3 de maig de 2019  
  
Compareixen  
D'una banda, Francesc Colomer Sánchez, secretari autonòmic i president del Consell d'Administració de Ciutat de les Arts i les Ciències, SAU (d'ara en avant CACSA), en virtut del que disposa l'article 3 del Decret 102/2015, d'1 de juliol, del Consell, pel qual cessen i nomena les persones titulars de secretaries autonòmiques de la Generalitat (DOGV 06.07.2015), i en l'article 5 del Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 08.07.2015), i intervé en aquest acte en nom i representació de l'entitat mencionada, domiciliada a València, avinguda del Professor López Piñero (Historiador de la Medicina), número 7, i amb NIF G03802703.  
  
I, d'una altra banda, María Amparo Marco Gual, en nom i representació de l'Ajuntament de Castelló de la Plana, en el qual s'integra el Planetari de Castelló, de conformitat amb el que disposa l'article 124.4.a) de la Llei 7/1985, de 2 d'abril, reguladora de les Bases de Règim Local, trobant-se especialment facultada per a la firma d'aquest conveni mitjançant un acord de la Junta de Govern Local de data 22 de març de 2019.  
Els compareixents es reconeixen la capacitat legal suficient per a formalitzar aquest conveni marc de col·laboració, i, a aquest efecte,  
  
Exposen  
  
1. Que els dos organismes tenen objectius i interessos comuns en els camps científic i cultural.  
2. Que CACSA, constituïda per mitjà del Decret 225/1991, de 9 de desembre, del Consell, és l'empresa encarregada de la promoció, organització i gestió de totes les activitats que requereix la preparació, construcció i posada en funcionament del projecte Ciutat de les Arts i les Ciències, així com de la promoció, organització i gestió de l'explotació de les activitats i serveis a desenvolupar en els immobles i instal·lacions que la integren. El projecte gestionat per CACSA pretén cobrir les necessitats d'infraestructura, cultura, educació, formació i oci que puguen donar-se a la Comunitat Valenciana.  
3. Que el Planetari de Castelló és el centre de divulgació científica dependent de l'Ajuntament de Castelló de la Plana, amb especial atenció a l'astronomia. El Planetari desenvolupa una sèrie d'activitats en les seues instal·lacions amb l'objectiu de cobrir les necessitats culturals, d'educació, formació i d'oci de la població local (públic general i estudiant) i turística.  
  
4. Que tant CACSA com el Planetari estan d'acord a establir una col·laboració en els camps d'interés comú, estrényer relacions, unir esforços i consideren convenient augmentar la seua vinculació científica i tècnica, i establir per a això els instruments adequats.  
Pel que s'ha exposat anteriorment, les parts formalitzen el present conveni marc de col·laboració (d'ara en avant, el conveni marc), segons les següents:  
  
Clàusules  
  
Primera. Objecte del conveni  
L'objecte d'aquest conveni marc és regular la col·laboració entre la Ciutat de les Arts i les Ciències, SA, i el Planetari de Castelló, per al foment i intercanvi d'experiències en els camps de la cultura en general, dins d'aquelles àrees en les quals les dues tinguen interés manifest.  
  
  
Segona. Compromisos de les parts  
L'abast de la cooperació entre les parts s'estendrà principalment a les activitats següents:  
a) Intercanvi d'exposicions temporals.  
b) Desenvolupament d'exposicions sobre idees que siguen d'interés per al Planetari. CAC aportaria el concepte i el disseny i el Planetari es faria càrrec de la producció.  
c) Desenvolupament d'espectacles de planetaris, representacions astronòmiques del cel nocturn, conjuntament per a projectar tant València com Castelló.  
d) Intercanvi de planetaris ja desenvolupats o adaptats per ambdues.  
  
e) Qualssevol altres activitats que les parts consideren d'interés comú, dins de les seues respectives competències i del marc de col·laboració que constitueix aquest conveni marc.  
L'aplicació i execució d'aquest conveni i tots els actes que pogueren dictar-se en la seua execució i desplegament no suposaran obligacions econòmiques per a cap de les parts respecte de l'altra part, i, en qualsevol cas, seran ateses amb els seus propis mitjans personals i materials, directament o per contractació de tercers.  
  
Tercera. Execució del conveni marc  
El present conveni marc representa una declaració d'intencions de les parts per a impulsar i desenvolupar les activitats més amunt esmentades, sense que això implique compromisos de caràcter econòmic per a cap d'aquestes.  
No obstant això, quan es realitzen actuacions concretes derivades de les contingudes en aquest conveni marc, i que impliquen, o no, compromisos de caràcter econòmic, es formalitzaran necessàriament per mitjà dels convenis específics de col·laboració (d'ara en avant, els convenis específics), en els quals s'indicarà, entre altres continguts, la definició de l'objecte que es persegueix, les obligacions i drets de cada part, el cost econòmic, si escau, els mitjans materials i humans que requerisca l'actuació; així mateix, en les seues clàusules es contindran aspectes relacionats amb la confidencialitat de la informació i dels resultats i amb la propietat intel·lectual, industrial i explotació dels resultats.  
  
  
Quarta. Difusió de la col·laboració  
Les entitats signants es comprometen a destacar la mútua col·laboració en tots els mitjans que s'utilitzen, i respectar, en tot cas, les directrius d'imatge externa que s'indiquen per les dues parts, així com els logotips, marques i altres elements distintius de cada part.  
Qualsevol forma de col·laboració conjunta realitzada en el marc del present conveni marc haurà de reconéixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, especialment, a través d'internet o altres suports electrònics i la utilització d'enllaços en les pàgines de les dues entitats.  
  
Cinquena. Comissió de seguiment  
Es crearà, si fora necessari, una comissió de seguiment de caràcter paritari, formada per un màxim de dos representants de cada una de les parts.  
Aquesta comissió tindrà entre les funcions canalitzar i supervisar les activitats que es realitzen fruit d'aquest conveni marc, vetlar pel bon desenvolupament d'aquest i resoldre els dubtes i controvèrsies que puguen sorgir en la seua aplicació i interpretació.  
A la comissió de seguiment, en el cas que es constituïsca, correspondran, entre altres, les funcions següents:  
- Proposar possibilitats de col·laboració en temes d'interés comú.  
  
- Preparar altres convenis de col·laboració o programes d'execució d'aquest, sobre matèries seleccionades, dins de les modalitats de col·laboració establides en la clàusula segona.  
- Realitzar el seguiment dels convenis específics que se subscriguen, així com aclarir i decidir tots els dubtes es puguen plantejar en la seua interpretació i execució.  
De les actes que alce la comissió de seguiment es remetrà una còpia a l'ens Turisme Comunitat Valenciana.  
CACSA publicarà en el seu web el text íntegre del conveni, una vegada subscrit tal com estableix l'article 9.1.C) de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, així com en el Diari Oficial de la Generalitat Valenciana segons l'article 20 del Decret 176/2014, de 10 d'octubre, de Consell, pel qual es regulen els convenis que subscriga la Generalitat Valenciana i el seu registre.  
  
Sisena. Vigència del conveni marc  
6.1. El present conveni marc entrarà en vigor el dia de la signatura, i tindrà una vigència de dos anys, prorrogables automàticament, per iguals períodes bianuals successius, si les parts no mostren interés per la seua extinció (a l'efecte de la qual serà suficient que comuniquen per escrit a les altres parts la voluntat de finalitzar aquest conveni marc amb dos mesos d'antelació) fins a un màxim de dos períodes bianuals més. No obstant això, qualsevol de les parts podrà, en tot moment, incloent-hi les seues eventuals pròrrogues, posar fi a aquest formulant una denúncia escrita davant les altres parts, amb una antelació mínima de dos mesos a la data en què es done per finalitzat.  
6.2. La terminació del present conveni marc, qualsevol que siga la causa, suposarà automàticament i sense necessitat de cap formalitat, la terminació dels convenis específics que s'hagueren subscrit a l'empara d'aquest, excepte quan en el mateix conveni específic s'haguera disposat expressament el contrari, en aquest cas el conveni específic continuarà vigent fins a la completa realització del seu objecte.  
  
Setena. Causes de resolució  
El present conveni es podrà resoldre pel mutu acord de les parts.  
  
Qualsevol anomalia que detecte alguna de les parts en la tramitació i execució de l'objecte del present conveni serà comunicada urgent, de forma immediata i per escrit a l'adreça assenyalada en l'encapçalament d'aquest document per a cada una de les parts, als efectes que l'altra part procedisca a la seua reparació.  
Seran causes de resolució del present conveni a més de les generals reconegudes per l'ordenament jurídic, l'incompliment de qualsevol de les estipulacions anteriorment acordades i qualssevol altres determinades en la legislació aplicable.  
Es pacta expressament que l'exercici de la facultat resolutòria, en cas d'incompliment, puga dur-se a terme extrajudicialment per la simple declaració de voluntat de la part interessada feta saber fefaentment a l'altra.  
Per al cas que en aquest últim supòsit hi haguera alguna actuació en curs, s'esperarà a la seua terminació per a procedir a la resolució.  
  
Huitena. Naturalesa jurídica  
Aquest conveni marc no ha d'interpretar-se en el sentit d'haver creat una relació legal o financera entre les parts. Aquest constitueix una declaració d'intencions la finalitat de la qual és promoure autèntiques relacions de benefici mutu en matèria de col·laboració científica.  
El conveni marc té naturalesa administrativa i està exclòs de l'aplicació de la Llei 9/2017, de 8 de novembre, de contractes del sector públic, segons disposa l'article 6, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014. Per a resoldre els dubtes i llacunes que pogueren suscitar-se en la seua aplicació caldrà ajustar-se als principis del dret administratiu i, en general, al que disposa la Llei 40/2015, d'1 d'octubre, de règim jurídic del sector públic, i en defecte d'això als principis generals del dret comú.  
  
  
Novena. Modificacions  
En cas de qualsevol modificació de les condicions establides en aquest conveni haurà de ser acordada, abans de la seua execució, firmada per les parts de poder prou per a representar-les i que d'acord amb l'article 12 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, requerirà els mateixos tràmits que els previstos per a la subscripció del conveni inicial.  
  
Deu. Recursos humans  
En relació amb el personal de les dues institucions que participe en aquestes actuacions, en cap cas, es derivarà cap vincle jurídic ni relació laboral ni estatutària amb l'altra part, ni més compromisos que els estipulats en el present conveni marc.  
  
Onze. Protecció de dades  
Les parts s'obliguen a complir la normativa vigent en relació amb la protecció de dades de caràcter personal prevista en la Llei orgànica 3/2018, de 5 de desembre, de protecció de dades personals, i garantia dels drets digitals, així com el Reglament 2016/679, del Parlament Europeu i del Consell, de 27 d'abril de 2016, i es comprometen a adoptar totes les mesures de seguretat exigides per aquesta normativa.  
  
Cada una de les parts signants queden informades que les seues dades de caràcter personal seran tractades per l'altra part amb la finalitat de permetre el desenvolupament, compliment i control del present conveni, i la base del tractament és el compliment d'aquest. La identificació de les parts és un requisit necessari per a la formalització d'aquest conveni, per la qual cosa no podrà dur-se a terme aquest sense que concórrega el requisit mencionat.  
Les dades seran conservades durant tot el temps en què aquesta subsistisca i encara després, fins que prescriguen les eventuals responsabilitats derivades d'aquesta.  
En qualsevol cas, les parts garanteixen i es comprometen a:  
- Tractar únicament i exclusivament les dades amb la finalitat de complir l'objecte del conveni.  
- Custodiar les dades amb les mesures de seguretat d'índole tècnica i organitzativa que garantisquen la seguretat d'aquests i eviten la seua alteració, pèrdua, tractament o accés no autoritzat, de conformitat amb l'estat de la tècnica a cada moment, la naturalesa de les dades i els possibles riscos a què estiguen exposats.  
- No comunicar les dades a cap tercer, ni tan sols a l'efecte de la seua conservació, excepte en aquells supòsits en què tinga autorització expressa i per escrit de les parts.  
- Una vegada finalitzat l'objecte del conveni, destruir o retornar a l'altra part, segons li indique aquesta, les dades en el format que en aquest moment estiguen.  
  
Dotze. Jurisdicció competent  
El conveni marc es regirà, a més pel que disposa aquest, pel que disposa la normativa aplicable a l'objecte d'aquest.  
Les parts es comprometen a resoldre de manera amistosa en el si de la comissió de seguiment i coordinació qualsevol desacord que poguera sorgir en el desplegament de l'acord, bé entenent que, amb anterioritat, s'aplicaran els criteris de bona fe i voluntat d'arribar a acords.  
En cas de conflicte les parts se sotmeten als òrgans de la jurisdicció contenciosa administrativa de la ciutat de València de conformitat amb l'article 14 de la Llei 29/1998, de 13 de juliol, reguladora de la jurisdicció contenciosa administrativa, amb expressa renúncia a qualsevol altre fur.  
I, com a prova de conformitat, les parts signen aquest conveni marc de col·laboració, en duplicat exemplar i només a un efecte, al lloc i en la data assenyalats en l'encapçalament.  
  
Per CACSA: Francesc Colomer Sánchez.  
Per l'Ajuntament de Castelló de la Plana: María Amparo Marco Gual.